NaiveNeuron/SloPal huggingface dataset:
Urban, Miroslav, poslanec NR SR (2021-12-07):
Ďakujem za slovo. Ja som nikdy nebol proti očkovaniu principiálne, aj tak asi z tých mojich faktických poznámok ste to pochopili, že stále sa hlásim k očkovaniu. A už mesiace som hovoril o tom, že treba očkovať rizikových, starších, obéznych a polymorbídnych ľudí. Akože to dáva logiku a je to úplne správne. Ale vždycky som presadzoval názor dobrovoľné očkovanie, a nie povinné. A už tu zaznievajú aj také úvahy o spoluúčasti neočkovaných pacientov na zdravotnej starostlivosti. No to už úplne mi príde pomätené. Vakcinácia je len jeden aspekt, si myslím, že v liečbe abo v prevencii koronavírusu. Ten druhý aspekt, a ktorý sme úplne podcenili, je zle fungujúce zdravotníctvo. To tiež sme stále, dookola na to upozorňujeme, ale ako keby sme to tu vôbec nevnímali. Viete, tá psychológia ľudí, my sme Slováci skôr taký národ balkánskeho typu. Keď je niečo zadarmo a že sa to ponúka a reklamuje, tak vzbudzuje to nedôveru u ľudí. Keby ste povedali, že máte posledných 100-tisíc vakcín, ktoré dáte ľuďom, tak verte tomu, že by sa prihlásilo omnoho viac, ako keď to vnucujete alebo dávate k tomu nejaké peniaze. A ten minulotýždňový návrh, tých 500 plus 100 euro pre očkovaných, ja som tam videl dosť takých úskalí. Napríklad to, že mnohí ľudia dôchodcovia nemajú príbuzných, kšeftovalo by sa s tými poukážkami v rôznych DSS-kách, myslím si, že by tých ľudí, nakoniec tých dôchodcov okradli o tie peniaze. Niekto by im dal čokoládu alebo 100 euro a zobral by poukážku za 500 euro. A potom vyvolalo by to taký precedens, že dôchodcovia by každý polrok čakali 500 euro, či im niekto dá, a vydierali by tým v podstate vládu a ťahali by peniaze, že sa zaočkujú, len keď im niekto peniaze dá. Ďakujem.
Laššáková, Jana, podpredsedníčka NR SR (2015-06-24):
Na vystúpenie pána poslanca s faktickou poznámkou pán poslanec Martinák. Končím možnosť prihlásiť sa s faktickými poznámkami. Nech sa páči, pán poslanec.
Kolíková, Mária, poslankyňa NR SR (2023-01-24):
No, dovolíme si v rámci toho krátkeho času to zhrnúť. To, čo navrhujeme je, samozrejme, výsledok kompromisu, pre ktorý očakávame, že bude možnosť získať 90 hlasov a vytvoriť možnosť v ústave pre skrátenie funkčného obdobia. To, že sa to nepáči všetkým, no, treba k tomu 90 hlasov. Hľadali sme cestu úprimne, ako ten priestor vytvoriť. Keď hovoríte o referende ľudí. Na referendum išli ľudia, aby sa vyjadrili práve k možnosti predčasných volieb. A to presne vytvárame. Je otázne, keby ste sa pýtali každého človeka, ktorý prišiel k referendovej urne, či naozaj jednoznačne bol za to, že to musí byť referendom. Ja si myslím a domnievam sa, že to, čo chceli ľudia vyjadriť, je, aby tá možnosť predčasných volieb bola, vyjadrili nespokojnosť s vládnutím, na tom máme určite zhodu. A či jednoznačne všetci chceli, aby referendom sa skracovalo funkčné obdobie, aj tá veta v tom bola mätúca, tak ako bola postavená. To si dovolím toto spochybniť, že či toto je jednoznačne ten odkaz. A dávam bokom, samozrejme, to, že či referendum je, alebo nie je platné. Takže ja sa, naopak, domnievam, že my reagujeme práve na ten dotaz ľudí aj v referende, pretože umožňujeme v súlade s ústavou a rozhodnutím Ústavného súdu, aby sa skrátilo funkčné obdobie. Zvolili sme k tomu cestu, ktorá sa tu robila predtým, takže sme dali do úvahy tú prax. Ak sa skrátilo funkčné obdobie, tak ústavným zákonom. Robíme to uznesením. To znamená, v niečom zjednodušujeme proces, nechávame 90 hlasov, takže zobrali sme všetko to, čo bolo. A si myslím, že naozaj k tomuto tu naprieč zhoda mala byť. Že si niekto myslí, že by tam malo byť aj ľudové hlasovanie, to je, samozrejme, legitímny názor. Treba povedať, že zo 47 krajín Európy len dve, Lichtenštajnsko a Lotyšsko, majú takúto možnosť... (Prerušenie vystúpenia časomerom.)
Stredák, Anton, poslanec NR SR (2022-02-11):
Ďakujem pekne za slovo. Vážený pán predsedajúci, vážené kolegyne, kolegovia, v súlade s § 73 zákona o rokovacom poriadku som bol určený výborom Národnej rady pre pôdohospodárstvo a životné prostredie za spravodajcu k návrhu uvedeného zákona (tlač 840). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že predmetný návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: Ústavnoprávny výbor Národnej rady a Výbor Národnej rady pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, otvorte všeobecnú rozpravu.
Pellegrini, Peter, predseda NR SR (2015-07-02):
Ďakujem veľmi pekne. Prerušujem rokovanie o tomto bode programu. Ešte odporúčam, aby sme mohli vykonať komplet všetky voľby, aby pán poslanec Brixi uviedol návrh na voľbu kandidátov na členov disciplinárnych senátov . Nech sa páči, pán poslanec, máte slovo.
Jurinová, Erika, podpredsedníčka NR SR (2015-10-06):
Otváram všeobecnú rozpravu. Nedostala som žiadnu písomnú prihlášku, pýtam sa, či sa chce niekto do rozpravy prihlásiť ústne. Pán navrhovateľ využije svoje právo, takže nech sa páči, do rozpravy teda nikto nie je. (Reakcia z pléna.) Takže v poslednej chvíli sa prihlásil aj pán poslanec Huba a pán navrhovateľ využíva svoje právo vystúpiť v rozprave. Nech sa páči, máte slovo, pán Mičovský.
Blanár, Juraj, podpredseda NR SR (2020-12-17):
Teraz dávam slovo poslednému s faktickou poznámkou – pánovi poslancovi Kočišovi.
Číž, Miroslav, poslanec NR SR (2011-06-28):
Ďakujem pekne. Vážené kolegyne, kolegovia, chcem poďakovať Martinovi za to, že spomenul tu inak nebývalú a neslýchanú situáciu, ktorá sa odohrala práve v ten večer relácie vo verejnoprávnej televízii, kde jednoznačne motivovaný, jednostranne s názorom moderátor programu, ktorý trval nesmierne dlho, tak neuveriteľným spôsobom priamo alebo nepriamo dehonestoval rozhodnutia súdov, zásadným spôsobom ich spochybňoval a vyvolal atmosféru, ako keby naozaj mali sa tí sudcovia, vyšetrovatelia a iní účastníci procesov ísť na priamu konfrontáciu s ním a ním privolaných ľudí. To je nebezpečná tendencia a jednoducho sa to tu neobjavilo počas celého môjho života. A naznačuje tu veľmi nebezpečnú tendenciu, vážené kolegyne, kolegovia, že ukazuje sa, že existujú politické ciele, ktoré ako keby nemali hranice pre prostriedky pre ich realizáciu, ktoré možno použiť. A túto naozaj ja cítim absolútny suterén, ani nie už justičný, ale politický. To a akým spôsobom sa dajú zneužiť médiá pri takých veciach, ako je voľba generálneho prokurátora, je pre mňa nepochopiteľné, sa nenájde dosť ľudí, ktorí jednoducho majú elementárny zmysel pre česť aj politickej súťaže. Toto, čo sa stal a začína sa diať dehonestácia ľudí, ale surovým a hlúpym spôsobom, toto vystúpenie ministerky spravodlivosti, ktoré bolo pre mňa tragické, falošné, pokrytecké, ale hlavne dokazujúce jednoznačné politické zneužitie situácie s jasným a viditeľným politickým cieľom. Toto jednoducho nezavádzajme, vás vážne prosím, vážené kolegyne, kolegovia, vráťme sa na cestu normálnej politickej súťaže, aspoň elementárnu etiku a slušnosť. A to, čo urobil pán Hríb, pevne verím, že bude mať dohru a že orgány, ktoré sme si tu zvolili, ktoré majú dozerať na regulárnosť aspoň... (Prerušenie vystúpenia časomerom.)
Gašpar, Tibor, poslanec NR SR (2024-02-08):
Pán predsedajúci, teraz pristúpime k hlasovaniu o pozmeňujúcom návrhu, ktorý predniesla poslankyňa Petrík. O pozmeňujúcom návrhu, ktorý predniesla poslankyňa Petrík, nie je možné hlasovať, keďže sme schválili body spoločnej správy, s ktorými sa vzájomne vylučujú.
Blanár, Juraj, podpredseda NR SR (2021-06-15):
Ďalší – pán poslanec Mazurek, nech sa páči.
Frešo, Pavol, poslanec NR SR (2014-11-09):
Ďakujem veľmi pekne, pán predseda. Vážený pán premiér, myslím si, že naozaj nie je hodné vás ako premiéra, aby ste urážali či jednotlivých členov opozície alebo koniec koncov opozíciu ako celok. Robí jednoducho svoju prácu. A v tomto prípade zvolala schôdzu preto, prečo sa aj vy a vaši poslanci stretávate, keď chodíte medzi ľudí, pre tú jednoduchú otázku, ktorá hovorí, že takú drzosť, ako je zobrať si milión eur z jedného cétečka, nezažili a chceli by vedieť, v koho vrecku ten milión skončil. Takže ak chcete byť razantný, pán premiér, buchnite rovno tam okolo svojich ľudí po stole a zistite, v koho vrecku ten milión z cétečka v Piešťanoch skončil. Jednoducho buďte chlap a urobte to hneď a máme po probléme, či schôdza má byť v sobotu alebo či ona niekomu nenaruší náhodou rokovanie vlády. Povedzte, v koho vrecku tento milión skončil, a bude to jasné. Keby ste išli po nemocniciach, keby ste sa niekde stretli s lekármi, sestrami, ja som nestretol nikoho, kto by neveril, že sa v zdravotníctve nekradne. A padajú tu konkrétne mená, padajú konkrétne firmy. Vy máte tú moc, že môžete buchnúť po stole a týchto ľudí jednoducho označiť. Máte schránkové firmy, ktoré vám bohatnú, nechutne bohatnú na tom, akým spôsobom sa v zdravotníctve plytvá. A toto nechutné bohatnutie môžete odhaliť. A môžete tak povedať, kto všetko za tým stojí. Je to vo vašej možnosti, môžete to urobiť. Poprosím vás, urobte to teraz, kým tu všetci sedíme. Dokážte, že ste skutočný chlap nielen tým, že vyskakujete na opozíciu, ale hlavne tým, že odhalíte, kto si tie peniaze strčil do vrecka. To vám odkazujú ľudia na Slovensku, to vám odkazuje celá táto opozícia. O tom je táto dnešná schôdza, že kto tie peniaze má vo vačku.
Martvoň, Anton, poslanec NR SR (2014-03-26):
Ďakujem pekne. Vážený pán poslanec, no, ja som zvyknutý na odborné vystúpenia z vašej strany, len toto bolo teraz, mám taký pocit, také veľmi plamenné, vyzerá, že to je asi tým ránom, že ste sa tak trošku naštartovali. Samozrejme, kto robí, robí niekedy aj chyby. A práve preto tento zákon, keďže tam bolo niekoľko chýb, je predložený, teda je predložená novela tohto zákona. Samozrejme, tá novela, čo bola predložená, sa bude dotvárať ešte po odbornej stránke vo výboroch, sám mám nejaké pripomienky k tejto novele, preto to budem riešiť v Ústavnoprávnom výbore na odbornej platforme ako takej. Čiže diskutujme, je to tu, čo treba vylepšiť, vylepšíme, čo treba opraviť, samozrejme, vieme o tom diskutovať a môže sa opraviť, ale to, že vy tu teraz skúšate robiť nejaký politický „cirkus“ vo vzťahu k voľbám v sobotu, myslím si, že z vašej strany je to nedôstojné. Lebo viete, buď idete odborne vystupovať, alebo idete útočiť na premiéra za niečo, v podstate čo nie je ani jeho chyba alebo čo on v podstate, dá sa povedať, ten zákon ani nerobil. Čiže aj si myslím, že v sobotu budete možno vy – alebo v nedeľu – nemilo prekvapený a my budeme milo všetci prekvapení, čo prajem, teda lebo ja osobne budem voliť Roberta Fica, keď ste tu už teda začali politicky, a niekomu alebo na upozornenie, kto komu vystavuje politický účet, je práve občania vo vzťahu k strane SaS, čo sám vidíte vašimi preferenciami. Toľko z mojej strany.
Pellegrini, Peter, predseda NR SR (2015-12-15):
Prezentujme sa a hlasujme. (Hlasovanie.) Prítomných 120 poslancov, za hlasovalo 42, zdržalo sa 76, nehlasovali 2. Tento návrh sme neschválili. Ďakujem pekne, pán spravodajca.
Danko, Andrej, podpredseda NR SR (2023-12-20):
Pán poslanec, Ježiš Mária, poslankyňa Jurík. Ale fakt to nechcem urobiť, ale mám problém so zrakom aj.
Laurenčík, Milan, podpredseda NR SR (2021-06-23):
S faktickou poznámkou teraz vystúpi pán poslanec Ondrej Ďurica.
Kollár, Boris, predseda NR SR (2022-03-23):
Ďakujem pánovi ministrovi. Dávam slovo spoločnému spravodajcovi z výboru pre sociálne veci poslancovi Petrovi Cmorejovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Ďuriš Nicholsonová, Lucia, podpredsedníčka NR SR (2018-05-15):
Ďakujem pekne. Otváram teda všeobecnú rozpravu. Predtým, než vám udelím slovo, pán poslanec Blaha, chcem vymenovať tých, ktorí sa písomne prihlásili do rozpravy. Za klub SaS je to pán poslanec Klus, za klub OĽANO je to pani poslankyňa Remišová a potom ako jednotlivci pán poslanec Ondrej Dostál a pani poslankyňa Katarína Cséfalvayová. Nech sa páči, pán poslanec Blaha, máte slovo.
Danko, Andrej, predseda NR SR (2016-10-14):
Ďakujem. Na vystúpenie pána poslanca jedna faktická poznámka. Uzatváram možnosť prihlásenia faktických poznámok. Pán poslanec Karol Galek.
Grendel, Gábor, podpredseda NR SR (2023-06-14):
Na vystúpenie pána poslanca Polláka štyri faktické poznámky. Končím možnosť prihlásiť sa s ďalšími. Pán poslanec Marián Viskupič ako prvý.
Doležal, Andrej, minister dopravy a výstavby SR (2020-11-05):
Ďakujem pekne, pán predsedajúci. Ako už bolo povedané, odpovedám v mene ministra vnútra. Vážený pán poslanec, áno, využívame na ministerstve vnútra inštitút home office v zmysle Zákonníka práce. V súvislosti s nárastom nových prípadov ochorenia COVID a vyhlásením núdzového stavu umožňuje služobný úrad Ministerstva vnútra Slovenskej republiky v nadväznosti na aktuálnu epidemiologickú situáciu zamestnancom v štátnozamestnaneckom pomere, zamestnancom vykonávajúcich prácu vo verejnom záujme a tiež zamestnancom v pracovnom pomere podľa ustanovení Zákonníka práce prácu z domu, tzv. home office. Umožnenie vykonávať prácu z domu je podľa zákona 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov a podľa zákona 315/2001 Z. z. o Hasičskom a záchrannom zbore v znení neskorších predpisov vylúčená u príslušníkov Policajného zboru, profesionálnych hasičov Hasičského a záchranného zboru a záchranárov Horskej služby. Práca z domu je v rámci služobného úradu Ministerstva vnútra Slovenskej republiky realizovaná na jednotlivých útvaroch, zariadeniach a organizáciách, pričom sa, samozrejme, berie do úvahy druh a povaha práce zamestnancov. S využitím inštitútu práce z domu máme doposiaľ pozitívne skúsenosti a ohlasy zo strany nadriadených i samotných zamestnancov, a to z dôvodu, že plnenie služobných a pracovných úloh je zabezpečené a zamestnanci nie sú vystavovaní potenciálnemu riziku nakazenia sa. Ďakujem, skončil som a v prípade otázok som pripravený ich tlmočiť pánovi ministrovi.
Bublavý, Dušan, poslanec NR SR (2019-09-18):
Ja som len chcel poďakovať pánovi kolegovi Galekovi, ktorý nám dáva dôveru ešte na päť rokov. Ja vám sľubujem, že určite vyriešime túto problematiku a pomôžeme baníkom. Ďakujem.
Rajtár, Jozef, poslanec NR SR (2017-06-15):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Jurinová, Erika, podpredsedníčka NR SR (2014-10-28):
Ďakujem, pán poslanec. Otváram všeobecnú rozpravu. Do rozpravy som dostala tieto písomné prihlášky: za klub SDKÚ – DS pána poslanca Viliama Novotného, za klub OĽaNO Jozefa Viskupiča. Ďalej sú do rozpravy písomne prihlásení pán poslanec Mikuláš Huba, Ján Mičovský z klubu Obyčajných ľudí a nezávislých osobností, ďalej Peter Osuský, Alojz Hlina a Daniel Krajcer. Dávam slovo prvému prihlásenému rečníkovi pánovi poslancovi Novotnému.
M. Číž, podpredseda NR SR: (2009-10-29):
(Hlasovanie.) Prítomných 133 poslancov, za 80 poslancov, zdržalo sa 53 poslancov. Tento návrh sme schválili.
Kvorka, Ján, poslanec NR SR (2019-09-11):
... takýto majetok ponúkajú na základe verejnej obchodnej súťaže. Teda ho získava ten, koho cenová ponuka je najvyššia. Nie je však opodstatnené, aby obce ako verejné orgány s obmedzeným rozpočtom, ktoré majú záujem pre štátnych, pre štátny podnik nepotrebný majetok využívať na verejnoprospešné účely, súťažili o majetok štátu vo verejných obchodných súťažiach. Z uvedeného dôvodu sa navrhuje, že takýto majetok nebude potrebné ponúkať vo verejných obchodných súťažiach, ale správca majetku štátu ho môže previesť za hodnotu určenú znaleckým posudkom obci, v ktorej sa majetok nachádza. Pretože zákon neobsahuje výnimku pri prevode, bude potrebné sa riadiť ustanovením zákona o prevode majetku štátu na iné osoby, teda na prevod bude potrebný súhlas zakladateľa príslušného ministerstva, v prípade zákonom stanovenej hodnoty aj súhlas vlády Slovenskej republiky. Z uvedených skutočností teda jednoznačne vyplýva, že tento návrh zabezpečuje riadnu ochranu lesných pozemkov a ostatného majetku štátu v správe štátnych organizácií lesného hospodárstva, zároveň však umožňuje vo výnimočných a odôvodnených prípadoch ich využitie na verejnoprospešné účely, ktoré máme záujem všetci podporovať a to aj takouto formou. Vážené pani poslankyne, páni poslanci, na záver by som chcel dodať a povedať, že podľa predkladateľa, ako aj podľa rôznych správ a tlačových vyjadrení návrh novely zákona o lesoch bol predkladaný bez rozporov a dokonca aj mimovládne organizácie pochválili rezort pôdohospodárstva a rozvoja vidieka za jeho aktívny prístup, záujem a snahu aj nad rámec pravidiel vyplývajúcich z legislatívnych pravidiel pripraviť taký návrh, ktorý je v konečnom dôsledku všeobecne akceptovaný všetkými zainteresovanými stranami. Teda návrh bol akceptovaný všetkými rezortmi, zástupcami vlastníkov a obhospodarovateľov lesa, odbornou verejnosťou, ako aj mimovládnymi organizáciami v oblasti ochrany prírody. Z týchto uvedených dôvodov si vás dovoľujem požiadať o podporu a vyslovenie súhlasu s uvedeným návrhom zákona. Ďakujem.
Glváč, Martin, podpredseda NR SR (2018-02-01):
Pokračujeme v schôdzi. Nech sa páči, pani poslankyňa. (Výsledky tajného hlasovania o návrhu na voľbu člena Rady pre vysielanie a retransmisiu , tlač 841.)
Andrejuvová, Anna, poslankyňa NR SR (2022-10-27):
Ďakujem pekne, pán predsedajúci. Vážené kolegyne, kolegovia, v súlade so zákonom o rokovacom poriadku som bola určená za spravodajkyňu k uvedenému návrhu zákona (tlač 1211). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej právnej úpravy. Vychádzajúc z oprávnení, ktoré pre mňa ako pre spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prejde v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre verejnú správu a regionálny rozvoj a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady pre obranu a bezpečnosť. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, prosím, otvorte rozpravu.
Kéry, Marián, poslanec NR SR (2022-04-29):
Ďakujem za slovo, pán predsedajúci. Chcem sa poďakovať za to veľké množstvo faktických poznámok na moje vystúpenie. Chcem poďakovať mojim kolegom z môjho poslaneckého klubu, že viacerí rozšírili moje myšlienky založené na vecných argumentoch a faktoch. Čo sa týka koaličných poslancov, reagovali na mňa, ak sa dobre pamätám, len dvaja – pán poslanec Kazda a pán poslanec Pročko. Mňa len mrzí, že k meritu veci, k tomu, čo som ja vystúpil a moje vystúpenie, si myslím, bolo založené naozaj na faktoch a argumentoch, sa nedotkol nikto. Mali sme sa baviť hlavne o tom, že či naozaj Úrad špeciálnej prokuratúry je ten úrad, ktorý dokáže nezaujate rozhodovať voči Robertovi Ficovi. A ja som opäť presvedčený, že nie a dokonca si pomôžem výrokom Branislava Zuriana, bývalého riaditeľa Národnej kriminálnej agentúry, ktorý povedal, že prečo odišiel zo svojej pozície. Na otázku: Stalo sa niečo zlomové alebo ste už mali všetkého plné zuby, on odpovedá: Stalo, dozvedel som sa, že za ministrom bol prokurátor Kyseľ z Úradu špeciálnej prokuratúry a dokonca špeciálny prokurátor Lipšic. Kyseľ žiadal ministra, aby ma odvolal, lebo mám rovnaké praktiky ako Lučanský. Doteraz netuším, čo tým myslel. Takže, páni z vládnej koalície, čakal som kvalifikovanejšie vystúpenie, ale na to sme si už my v našom poslaneckom klube zvykli. Za všetko môže – lebo SMER, lebo Fico.
Jurinová, Erika, podpredsedníčka NR SR (2014-05-15):
Prepáčte, pán kolega, prosím vás, páni poslanci, ktorí debatujete v sále, aby ste išli možno debatovať radšej von, ak vás nezaujíma prerokovávaná téma, alebo aby ste sa utíšili jednoducho.
Grendel, Gábor, podpredseda NR SR (2022-05-24):
Pán poslanec Pročko.
Kuciaňová, Magdaléna, poslankyňa NR SR (2016-12-06):
Prosím, dajte hlasovať o šiestom pozmeňujúcom a doplňujúcom návrhu pani poslankyne Remišovej.
A. Belousovová, podpredsedníčka NR SR: (2008-11-05):
vládnom návrhu zákona, ktorým sa menia a dopĺňajú zákony v pôsobnosti Ministerstva spravodlivosti Slovenskej republiky v oblasti civilného práva v súvislosti so zavedením meny euro v Slovenskej republike . Vládny návrh zákona ste dostali pred prvým čítaním ako tlač 717 a spoločnú správu výborov máte ako tlač 717a. Prosím teraz pána ministra spravodlivosti a podpredsedu vlády Slovenskej republiky, aby vládny návrh zákona odôvodnil. Nech sa páči, pán minister, máte slovo. Š. Harabin, podpredseda vlády a minister spravodlivosti SR: Vážená pani podpredsedníčka Národnej rady Slovenskej republiky, vážené dámy, vážení páni, účelom navrhovanej právnej úpravy je situácia, keď generálny zákon neobsahuje bližšiu úpravu osobitne upraviť niektoré aspekty prechodu Slovenskej republiky na menu euro v právnych predpisoch v oblasti civilného práva a túto skutočnosť dostatočne vyjadrí spôsobom, ktorý zabezpečí nevyhnutne potrebnú mieru právnej istoty pre všetky dotknuté subjekty. Je možné konštatovať, že generálny zákon vo svojej komplexnosti postihuje všetky aspekty života jednotlivca fyzickej aj právnickej osoby. Predkladaný vládny návrh zákona teda nemá za úlohu suplovať ustanovenia generálneho zákona, jeho cieľom je tak, ako už bolo skôr povedané, v záujme lepšej prehľadnosti a ucelenosti osobitne upraviť niektoré aspekty prechodu na menu euro. Návrh zákona je v súlade s Ústavou Slovenskej republiky, ústavnými zákonmi, medzinárodnými zmluvami, ktorými je Slovenská republika viazaná, a zákonmi. Súčasne je aj v súlade s právom Európskych spoločenstiev a Európskej únie a v neposlednom rade aj s ustanoveniami generálneho zákona. Predkladateľ súhlasí s doplnením novelizačného čl. XII vládneho návrhu zákona navrhnutým na rokovaní Výboru Národnej rady Slovenskej republiky pre financie, rozpočet a menu 15. októbra v časti IV spoločnej správy výborov. Ja by som rád sa chcel orientovať trošku v správaní opozície, lebo raz ma ignorujú, raz ma neignorujú, raz ma bojkotujú, raz sú tu, vo výboroch rokujú so mnou, neviem, na čom som. A som z toho úplne vyvedený z miery. (Reakcia z pléna.) Pán poslanec, vy ma bojkotujete či nie? Ja len chcem povedať... (Vystúpenie prerušené predsedajúcim.)
Glváč, Martin, podpredseda NR SR (2018-06-20):
Pán poslanec Poliačik, pán poslanec Poliačik, nechajte, nechajte dopovedať! Čo skáčete do reči? Načo? Niekto vám skákal do reči? Ukľudnite sa. Nech sa páči, pán poslanec.
Čepček, Martin, poslanec NR SR (2022-05-20):
Ďakujem pekne. Pán kolega, treba si uvedomiť jednu vec, a to je to, že momentálne tu nejaký zákon na pomoc či voľnočasovým aktivitám, či rodičovský bonus máme. Keď je problém v strane SaS, aby takýto zákon prešiel do parlamentu, tak nemôžme očakávať, že o dva mesiace, o pol roka alebo o rok príde niečo podobné. Stále to budú vetovať alebo sa budú k tomu stavať. To znamená, nie je o to. Máme tu zákon, treba o tom zákone hlasovať. Ja sa k tomu staviam takto. Je tu zákon, podporme ten zákon, lebo možno iná šanca nebude. Ak vidíme, ako v koalícii to funguje, tak možno iná šanca fakt nebude.
Svrček, Miloš, poslanec NR SR (2023-02-01):
Ďalej budeme hlasovať o druhom pozmeňujúcom návrhu poslanca Kyselicu. To je ten, ktorý predložil teraz, o účinnosti.
Bugár, Béla, podpredseda NR SR (2016-09-22):
Vyhlasujem rozpravu o tomto bode programu za skončenú a zároveň prerušujem rokovanie o tomto bode. Chcem vás informovať, že o 14.00 hod. budeme mať hodinu otázok, potom interpelácie, potom dokončíme tento bod, ešte budú záverečné slová. A, samozrejme, tak ako sme sa rozhodli, potom budeme pokračovať bodom 64 – návrhom poslancov Národnej rady Natálie Blahovej a Ondreja Dostála na vydanie zákona, ktorým sa mení a dopĺňa zákon č. 36/2005 Z. z. o rodine. Tak ako sme sa dohodli. A potom už normálne tak, ako to máme v programe. Takže prajem vám k obedu dobrú chuť. (Prerušenie rokovania o 12.00 hodine.) (Pokračovanie rokovania o 14.00 hodine.)
Hrnčiar, Andrej, podpredseda NR SR (2018-09-12):
Pán poslanec Blanár.
Mazurek, Milan, poslanec NR SR (2019-06-19):
Pán Danko, kľud. Nie je váš pán minister z vašej politickej strany? Nepredkladá to vaša politická strana? To znamená, vy SNS predkladáte návrh, ktorý potom idete, alebo ktorý si chcete potom vyžehliť nejak v Ruskej federácii. A jasné, že sa vás to dotýka, lebo poukazujem priamo na dvojtvárnosť vašej politiky. Vadí vám to, pretože na jednej strane hovoríte niečo o slovanskom bratstve, o priateľstve, a na druhej strane posielate slovenských vojakov na ruské hranice. (Prerušenie vystúpenia predsedajúcim.)
P. Hrušovský, predseda NR SR: (2004-02-04):
(Hlasovanie.) 132 prítomných, 131 za návrh, 1 sa zdržal. Návrh sme schválili. Panie poslankyne, páni poslanci, tým sme odhlasovali všetky prerokované body 21. schôdze. Ešte pani poslankyňa Záborská, uznesenie o informácii o poskytovaní zdravotnej starostlivosti v Slovenskej republike.
Paška, Jaroslav, poslanec NR SR (2016-12-08):
Dobre, takže, pán Osuský, ja som bol na námestí so svojimi študentami z fakulty architektúry vtedy, keď pán Budaj vystupoval na tom námestí, a, bohužiaľ, boli sme veľmi sklamaní, keď sme sa dozvedeli, že k nám rečnil človek, ktorý podpísal spoluprácu s ŠtB. Aj tí študenti sú dodnes z toho sklamaní, moji študenti. Ďakujem za pozornosť.
Grendel, Gábor, podpredseda NR SR (2022-11-29):
Ďakujeme, pán spravodajca. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Končím možnosť prihlásiť sa ústne do rozpravy. Ako jediný vystúpi pán poslanec Tomáš Valášek, nech sa páči.
B. Bugár, podpredseda NR SR: (2001-11-29):
J. Cuper, poslanec: Pán predsedajúci, ďakujem za slovo. Chcem upozorniť, že bolo hrubým spôsobom porušené uznesenie Národnej rady Slovenskej republiky, ktorým sa uzniesla Národná rada na tom...
Bugár, Béla, podpredseda NR SR (2019-06-24):
Ďakujem. Teraz dávam slovo spravodajcovi z gestorského výboru pre financie a rozpočet pánovi poslancovi Federičovi, nech sa páči.
M. Číž, podpredseda NR SR: (2007-05-15):
Tak mi dovoľte konštatovať, že Národná rada Slovenskej republiky nezvolila člena Rady Slovenskej televízie. A preto sa vykoná opakovaná voľba, do ktorej postupujú prví dvaja kandidáti s najväčším počtom hlasov. Táto voľba by sa mala vykonať o 17.00 hodine, pokiaľ nedôjde k nejakým iným dohodám, o ktorých, samozrejme, by ste boli informovaní. Vážené kolegyne, kolegovia, teraz podľa schváleného programu pristúpime k druhému čítaniu o vládnom návrhu zákona, ktorým sa mení a dopĺňa zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov , ktorý prerokovávame v skrátenom legislatívnom konaní. Vládny návrh zákona ste dostali pred prvým čítaním ako tlač 268 a spoločnú správu výborov máte v laviciach ako tlač 268a. Teraz poprosím podpredsedu vlády a ministra vnútra Slovenskej republiky Roberta Kaliňáka, aby vládny návrh zákona v tomto čítaní odôvodnil. Nech sa páči, máte slovo.
Droba, Juraj, poslanec NR SR (2013-06-05):
Pán kolega Hlina, ja len toľko k vášmu vystúpeniu, že nevidím do hláv ani Igora Matoviča, ani vás, ale Igor tu vecne prezentoval nejaký návrh, s ktorým ja vo veľkej miere nesúhlasím. Vyjadrím svoj názor tak, že myslím si, že súbeh funkcie starostu, alebo prípadne primátora a poslanca je v poriadku. Súbeh funkcie europoslanca a čohokoľvek iného sa mi nezdá byť v poriadku, takže tú druhú časť by som podporil. Ale zdá sa mi malicherné, ak si myslíte, že pán Matovič tu predkladá nejaký nový zákon len preto, aby poškodil vašej kandidatúre na župana. To sa mi zdá naozaj veľmi zvláštne.
Potocký, Milan, poslanec NR SR (2022-06-22):
Hlasovanie bude dnes o sedemnástej hodine.
P. Csáky, podpredseda vlády SR: (2002-05-23):
Preto mi dovoľte, aby som vás požiadal všetkých ctených poslancov a ctené poslankyne Národnej rady Slovenskej republiky o podporu predmetného návrhu zákona. Samozrejme, môže sa vyskytnúť otázka, prečo len teraz predkladáme tento návrh zákona. Pani poslankyňa, azda dovolíte, ak zverejním, že my sme spolu o tom rokovali asi pred troma mesiacmi aj osobne, kde som zbieral aj nápady a názory zo strany opozície, myslím si, že tie návrhy, ktoré tam na tom našom rokovaní padli, boli veľmi relevantné. A chcem vás informovať o tom, že sme ich zohľadnili pri príprave návrhu zákona. Určite aj vám je známe, že ide o dosť komplikovaný zákon, pretože ide o inkorporovanie anglosaského prvku do nášho právneho systému, a nebola to jednoduchá úloha pre našich legislatívcov. Ešte raz, myslím si, že tento návrh zákona môže byť peknou bodkou za naše funkčné obdobie, a dovoľujem si požiadať vás všetkých o podporu tohto návrhu zákona. Bolo by skutočne pekným gestom, keby tento návrh zákona bol prijatý ako posledný v našom funkčnom období. Ďakujem pekne. I. Presperín, podpredseda NR SR: Ďakujem. Pani poslankyňa Tóthová, chcete využiť svoje právo na dve minúty dať doplňujúcu otázku? Nech sa páči.
Figeľ, Ján, podpredseda NR SR (2014-06-10):
Nech sa páči, s reakciou Vladimír Jánoš.
Kondrót, Maroš, poslanec NR SR (2010-12-16):
Ďakujem pekne, pán predsedajúci. Pán poslanec Matovič, vám ešte nezaschol atrament na slávnostnom sľube, na prísahe, ktorú ste dali na Ústavu Slovenskej republiky, a už ste oznámili celému národu, že vaše svedomie je na predaj, ale nebude lacné. Zároveň ste druhým dychom oznámili, že 20 mil. euro pre vás a vašu skupinu je málo. Keby sa našiel nejaký hlupák, ktorý by do vás tieto peniaze investoval, tak by ste boli do konca života vysmiaty, krútili palčekmi a rehotali sa, akáže to bola sranda, keď vy ste boli v parlamente. Vy máte pocit, že ste v lunaparku a podľa toho sa aj správate.
M. Číž, podpredseda NR SR: (2007-12-06):
Prezentujeme sa, prosím, a hlasujeme. (Hlasovanie.)
Andrejuvová, Anna, poslankyňa NR SR (2022-10-20):
Ďakujem pekne, pán predsedajúci. Tak ako tu spomenul pán minister, cieľom tohto návrhu je vlastne eliminovať aj krátenie prijatých tržieb a tým dosahovať aj zníženie daňovej medzery. Ale ja by som možno krátko predniesla pozmeňujúci a doplňujúci návrh mňa a pána poslanca Vetráka. Ide o legislatívno-technické tri body, ktoré hovoria o úprave a účinnosti zákona z dôvodu zabezpečenia dostatočného časového priestoru na technické nastavenie. Druhá vec je legislatívno-technická úprava nadväzujúca na úpravu v bode číslo 2 pozmeňujúceho a doplňujúceho návrhu a precizuje sa činnosť, ktorá bude, ktoré bude finančné riaditeľstvo v súvislosti s vyplácaním príspevku vykonávať. Tak by som ho rada teda prečítala. Pozmeňujúci a doplňujúci návrh poslancov Národnej rady Slovenskej republiky Anny Andrejuvovej a Milana Vetráka k poslaneckému návrhu zákona, ktorým sa mení a dopĺňa zákon č. 289/2008 Z. z. o používaní elektronickej registračnej pokladnice a o zmene a doplnení zákona Slovenskej národnej rady č. 511/1992 Zb. o správe daní a poplatkov a o zmene, o zmenách v sústave územných finančných orgánov v znení neskorších predpisov, v znení neskorších predpisov, tlač 1178. Poslanecký návrh zákona, ktorým sa mení a dopĺňa zákon č. 289/2008 Z. z. o používaní elektronickej registračnej pokladnice a o zmene a doplnení zákona Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov v znení neskorších prepisov sa mení a dopĺňa takto: 1. V čl. I sa pred doterajší bod vkladá nový bod 1, ktorý znie: „1. Poznámka pod čiarou k odkazu 18d znie: 18d) Zákon č. 563/2009 Z. z. v znení neskorších predpisov. Zákon č. 35/2019 Z. z. o finančnej správe a o zmene a doplnení niektorých zákonov v znení neskorších predpisov.“ Doterajší bod sa označuje ako bod 2. 2. V čl. I v § 17e ods. 2 sa za slovo „činnosti“ vkladajú slová „podľa tohto zákona alebo osobitných predpisov 18d“. 3. V čl. II sa slová „15. novembra“ nahrádzajú slovami „1. december“. Ďakujem pekne, skončila som.
M. Pado, poslanec: (2007-02-02):
A ak chcete povedať, pán poslanec, že tých 100 %, ktoré sa nasporia, budú dedičia dediť len v tom prípade, ak z toho nezačnem čerpať ani korunu, aj to viem. Možno nevyzerám tak, že by som si čítal zodpovedne niektoré veci a študoval, ale verte tomu, že sám sa viem rozhodnúť a sám zodpovedám za svoje konanie. Nepotrebujem na to nijakého poradcu ani nijakú vládu, aby mi radila, čo mám urobiť. Ja sa o svoju rodinu a o svoje peniaze starám bez toho, aby mi do toho dakto zasahoval, ale ináč vám ďakujem za upozornenie.
Bugár, Béla, podpredseda NR SR (2011-07-12):
Prezentujme sa a hlasujme o tom, že tento návrh zákona prerokujeme v druhom čítaní. (Hlasovanie.) Prítomných 143 poslancov, za 77, proti 64, 2 sa zdržali. Konštatujem, že tento návrh zákona prerokujeme v druhom čítaní. Nech sa páči, výbory.
Droba, Juraj, poslanec NR SR (2012-09-26):
Pán kolega Martin, ďakujem za tvoj príhovor, takisto predrečníkovi, ktorý bol pred tebou, pánovi Viskupičovi. Hovorím za seba teraz, nehovorím za náš poslanecký klub, ale ja váš návrh rád podporím. Možno by som vkladal do toho menej emócií, ale je to veľmi rozumný návrh. Je presne jedným z kategórie návrhov, ktoré robia život pre ľudí lepší. Takže či už s ekonomickými argumentmi, ktoré prezentoval pán Viskupič, alebo aj tými rodinno-spoločenskými aspektmi, ktoré si prezentoval, Martin, ty, s obidvomi sa stotožňujem. Argument trojdňového víkendu je naozaj silný. Dáva to zmysel, je to rozumné. Takže ja osobne to podporím a budem rád, keď to prejde.
Blanár, Juraj, podpredseda NR SR (2023-05-05):
Pán kolega Oravec a rovnako pán kolega Viskupič, viete, vaše eufemistické vysvetlenie z vašej strany o tom, že ako má zasahovať alebo nezasahovať štát, je váš problém ako SaS-ky. Ja si pamätám na bilbordy Menej štátu . Čiže ja som vás neobvinil, že ste nejaká strana. To ste posunuli niekde inde. Ja len hovorím, že ste čitateľní, lebo ste liberáli, ktorí nechcete, aby v podstate štát zasahoval. Pán kolega Viskupič, nezovšeobecňujte to, my sme povedali, že chceme určité potraviny základné. My nechceme ten trh teraz ísť nejako významne obmedzovať. My chceme zachrániť a pomôcť ľuďom, ktorí sú najviac vystavení tomu zdražovaniu, čiže oni si už nedovolia kupovať niečo naviac, ale potrebujú si kúpiť tie základné potraviny. A nehnevajte sa, ako obhajovať to a hovoriť, že im treba poďakovať, no výborne, poďakujme ľuďom za 1,5 miliardy, ktoré si oni vybrali, neurobili ste nič a kvôli tomu sa prepadli ďalších vyše 100-tisíc napríklad seniorov pod hranicu chudoby. Tak ďakujem pekne za také poďakovanie. A viete, SaS-ka je geniálna strana, ona vždy po funuse má riešenie. Pán Viskupič, prečo ste teda, keď ste boli vo vláde, nevytvorili tie podmienky na to, aby tu prišli ďalšie štyri reťazce? Prečo ste neurobili nejaké podpory, aby tu prišli ďalšie reťazce, keď vidíte, že je taká katastrofa, že tu nefunguje konkurenčný trh? Ja som to jasne vysvetlil. Ale vy ste geniálni v tom, že po funuse máte riešenia. Ale keď ste tam, tak jednoducho neviete to riešiť. A my nič iné nechceme, len teda keď už to priznávate, pán Oravec, že teda vaša strana už je schopná pripustiť to, tak poďme využiť zákon, ktorý tu máme. My sme ho schválili. Nikto proti nemu neprotestoval. Je v súlade s európskou legislatívou. Lebo keby nebol, tak by nám už ho dávno Európska únia nejakým spôsobom zavetovala, to znamená, poďme pomôcť tým, ktorí to potrebujú... (Prerušenie vystúpenia časomerom.)
T. Cabaj, poslanec: (2005-06-21):
Tak ako som mal možnosť vidieť, nemám výhrady k tým návrhom, ktoré sa tam objavili. Ale skôr ma trápi, že ak už jedným návrhom sa menia dva volebné zákony, a to zákon o voľbách do Národnej rady a zákon o voľbách do Európskeho parlamentu, tak trochu ma trápi, že sa nevenovala väčšia diskusia tejto príprave, pretože nie tak dávno sme tu prijali zákon o voľbách do Európskeho parlamentu. Prebehli tieto prvé voľby a výsledky ukázali, že skutočne z praktických hľadísk má niekoľko nedostatkov a bude potrebné, aby sme sa v druhom čítaní touto otázkou zaoberali, aj keď je to trochu na hrane, pretože zákon o rokovacom poriadku hovorí, že nie je možné ísť nad rámec novely, jedine so súhlasom predkladateľa. Myslím, že bude priestor, aby sme si vo výboroch, pán minister, vydiskutovali tieto veci. Pretože pri prerokovaní návrhu zákona o voľbách do Národnej rady aj vy osobne ste tu súhlasili s možnosťou, ja neviem, dvoch, resp. troch, alebo teda aká otázka preferenčných hlasov pri kandidátoch pri voľbách do Európskeho parlamentu. A keďže sme prijali medzitým už zákon o voľbách do Národnej rady, kde sa zakotvilo 3-percentné kvórum na zmenu preferenčných hlasov, preto by možno bolo vhodné, keby sme zvažovali zosúladiť tieto volebné zákony, aby aj vo voľbách do Európskeho parlamentu bolo 3-percentné kvórum, keď už máme v jedných voľbách, aby sme to teda mali aj v druhých. Otázka do diskusie k ďalším veciam, ktoré by boli, a navyše, pán minister, možno ako taká domáca úloha porozmýšľať nad tým, že či by nestálo za úvahu skompletizovať nejaký, nechcem to teraz nazvať univerzálny volebný zákon, aby sme nemali pre každé voľby samostatné volebné zákony, a teda vždy hľadali riešenie, ako postaviť okrsky, ako hľadať riešenia pre toto zastúpenie pri orgánoch, ktoré vykonávajú voľby. A, samozrejme, aby sme trochu aj neplietli voličov, pretože každé voľby sa vykonávajú podľa iného zákona, dokonca ešte aj včítane referenda. Takže možno by stálo za úvahu, keby sme to nejakým spôsobom zosúladili a potom by sme zjednodušili prácu aj tým, ktorí sa podieľajú na práci. Samozrejme, vítam aj tú pozíciu, ktorá mení to, čo sa nám možno nie celkom dôsledným sledovaním podarilo dostať do zákona o voľbách, že sme zakotvili nedeľu ako volebný deň. Predsa na Slovensku tá sobota je skôr zaužívaná ako volebný deň. Takže ak máme aj voľby do Národnej rady na jeden deň – na sobotu, je možné, aby teda takýmto spôsobom aj voľby do Európskeho parlamentu, aj keď sú v dohľadnom čase až v horizonte ďalších 5 rokov, ale keď sa už tou otázkou zaoberáme, aby sme to takýmto spôsobom skompletizovali. Takže podporujem návrh zákona zaradiť do druhého čítania s tým, že potom by sme uplatnili niektoré pozmeňujúce návrhy. Ďakujem pekne.
Zelník, Štefan, poslanec NR SR (2019-10-28):
Teraz pristúpime k hlasovaniu o pozmeňujúcom návrhu pani poslankyni Verešovej, ktorý obsahuje deväť bodov. O prvom bode pozmeňujúceho návrhu pani poslankyne Verešovej nie je možné hlasovať, keďže sme schválili prvý bod spoločnej správy. Prosím, hlasujeme o bodoch 2 až 9 pozmeňujúceho návrhu pani poslankyni Verešovej.
Bugár, Béla, podpredseda NR SR (2018-10-24):
Prezentujme sa a hlasujme o tomto návrhu. (Hlasovanie.) Prítomných 144 poslancov, za 86, proti 42, zdržalo sa 16 poslancov. Konštatujem, že sme v treťom čítaní , preto otváram rozpravu v rámci tretieho čítania. Konštatujem, že do rozpravy je prihlásený pán poslanec Madej. Končím možnosť sa prihlásiť do rozpravy v rámci tretieho čítania. Pán poslanec, nech sa páči.
Jurinová, Erika, podpredsedníčka NR SR (2015-03-20):
Vyčerpali sme všetkých rečníkov z rozpravy. Vyhlasujem všeobecnú rozpravu za skončenú. Pýtam sa pána navrhovateľa, či sa chce k rozprave vyjadriť. Nech sa páči, máte slovo, pán poslanec.
P. Hrušovský, predseda NR SR: (2003-09-09):
Pristúpime teraz k rokovaniu o návrhu zákona, ktorým sa mení a dopĺňa zákon Slovenskej národnej rady  č. 138/1991 Zb. o majetku obcí v znení neskorších predpisov , ktorý prerokúvame ako tlač 320. Prosím teraz pána podpredsedu vlády, aby návrh zákona uviedol a odôvodnil.
Mičovský, Ján, poslanec NR SR (2013-05-21):
Ďakujem vám za slovo, vážená pani podpredsedníčka. Ja sa domnievam, že pani profesorka doktorka Horváthová čerpá pri svojom posúdení tohto podivného zákona okrem iného aj zo svojej praxe. Videla veľa biedy vo svete, prešla tábormi Afriky, vie zrejme posúdiť, čo je a čo nie je dôležité pre pacienta a čo je a nie je dôležité pre lekára ako človeka, ktorý má v rukách osud svojich pacientov. Na druhej strane, vážený pán minister, aj vás ešte stále vnímam viac ako profesionála než ako politika a predpokladám, že ani vaša pracovná minulosť nie je taká, ktorá by umožňovala nejaké úsmevy znevažujúce. Tak ako významného advokáta, ktorý vstúpil do politiky, ma tak napadá, že či by ste vy niekedy nemali byť vo svojej vláde tak advokátom, ktorý svoje služby poskytne aj vláde, a či vôbec bolo nutné, aby vám, ministrovi spravodlivosti, vpašovali do tohto Trestného zákona takéto riešenie. Že možno sa malo stať to, že ako dobrý advokát ste mali povedať, kolegovia ministri, kolega pán premiér, toto tam nedávajme, toto predsa neobstojí, to moja profesionálna česť alebo, inak poviem, môj cit pre zákon hovorí, že toto by bolo treba riešiť inakšie, je to príliš prvoplánové, príliš ľahko čitateľné, príliš znevažujúce. Lebo to, čo povedala pani poslankyňa Horváthová, absolútne sedí. Jednoducho sa nehodí, aby sme v tejto súvislosti používali tento druh riešenia problémov spoločnosti. Ja verím, že ak to zvážite, tak možno nebude treba o tomto zákone už rokovať a že dokážete poradiť svojim kolegom ministrom, že toto nie je cesta, ktorou sa dá pomôcť ľuďom, ktorí vlastne všetci môžu byť aj pacientmi, a je to otázka viac-menej času. Ďakujem pekne.
R. Bauer, poslanec: (2007-09-20):
Ďakujem.
Laurenčík, Milan, podpredseda NR SR (2022-06-23):
Ďakujem. Prosím, zaujmite miesto pre spravodajcu. Ja teraz otváram všeobecnú rozpravu, do ktorej som nedostal žiadnu písomnú prihlášku, preto sa pýtam, či sa do rozpravy hlási niekto ústne. Do rozpravy sa prihlásil pán poslanec Milan Mazurek. Uzatváram možnosť, ale ako prvý vystúpi pán navrhovateľ, pán poslanec Erik Tomáš. Nech sa páči.
Marosz, Ján, poslanec NR SR (2019-09-25):
Ďakujem za slovo. Prosím, pán podpredseda, aby ste na základe § 73 ods. 3 písm. c) dali hlasovať o tom, že návrh zákona bude prerokovaný v druhom čítaní.
Grendel, Gábor, podpredseda NR SR (2022-03-22):
Pán spravodajca, želáte si záverečné slovo? Nie. Prerušujem rokovanie o tomto bode programu. Ďalším bodom je prvé čítanie o návrhu poslanca Jozefa Šimka na vydanie zákona, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. Návrh zákona je uverejnený ako tlač 904, návrh na jeho pridelenie na prerokovanie výborom je v rozhodnutí číslo 947. Dávam slovo poslancovi Jozefovi Šimkovi, aby návrh zákona uviedol. (Rokovanie o návrhu poslanca Národnej rady Slovenskej republiky Jozefa Šimka na vydanie zákona, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov , tlač 904.)
Glváč, Martin, podpredseda NR SR (2017-11-30):
Ďakujem. Pán poslanec, chcete položiť doplňujúcu otázku? Nie je tomu tak. Druhá otázka je od pani poslankyni Zuzany Zimenovej a znie: „Vážený pán premiér, zamestnanec domova sociálnych služieb zriadeného samosprávnym krajom, ktorý pracuje ako opatrovateľ, je podľa údajov z webu ministerstva práce zaradený najviac do 6. platovej triedy v rámci osobitnej stupnice platových taríf. Jeho tabuľkový plat dosiahne po doplatkoch ledva minimálnu mzdu 435 eur. Ak ale práce obdobného stupňa náročnosti vykonáva zamestnanec v súkromnom sektore, štát mu garantuje minimálnu mzdu aspoň 522 eur. Kedy túto diskrimináciu odstránite?“ Nech sa páči.
Bagačka, Michal, poslanec NR SR (2018-06-19):
Ďakujem za slovo. Vážený pán predsedajúci, kolegyne, kolegovia, pán minister, Výbor Národnej rady pre hospodárske záležitosti ma určil za spravodajcu k vládnemu návrhu zákona, ktorým sa mení a dopĺňa zákon č. 506/2009 o ochranných známkach v znení neskorších predpisov a ktorým sa menia a dopĺňajú niektoré zákony (tlač 983). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: ústavnoprávny a Výbor Národnej rady pre hospodárske záležitosti. Za gestorský výbor navrhujem Výbor Národnej rady pre hospodárske záležitosti a odporúčam, aby výbory predmetný návrh zákona prerokovali do 7. septembra 2018 a v gestorskom výbore do 10. septembra 2018. Pán predsedajúci, prosím, otvorte rozpravu.
V. Veteška, podpredseda NR SR: (2005-05-25):
Prerušujem rokovanie o tomto bode programu. Vážené panie poslankyne, páni poslanci, želáte si ešte vypočuť správu o výsledku opakovanej tajnej voľby k návrhu na voľbu člena Rady pre vysielanie a retransmisiu ? Áno. Pán poslanec Kolesár, nech sa páči.
Grendel, Gábor, podpredseda NR SR (2021-06-29):
S reakciou na faktické poznámky pán poslanec Mazurek.
Pčolinský, Peter, podpredseda NR SR (2023-06-20):
Čas vám vypršal, pán poslanec.
Mezenská, Helena, poslankyňa NR SR (2015-11-13):
Pán poslanec Zajac, ja vám chcem poďakovať za vaše vecné a pomerne podrobné analytické vystúpenie. Dáva obraz o tom, akým procesom prebiehal zákon o verejnom obstarávaní doteraz a čo možno očakávať teda od nového zákona. Ja ak sa dobre pamätám, tak aj pani riaditeľka Úradu pre verejné obstarávanie uviedla, že na zákon o verejnom obstarávaní sa doteraz vzťahovalo 26 noviel, čo je z môjho pohľadu nenáležité. Myslím si, že toľké obmeny v zákone, a v tak vážnom zákone, ktorý určuje využívanie verejných prostriedkov, nie sú dôkazom komplexného prístupu k tvorbe a zmene zákona. Priznám sa, že ja ľutujem tých, ktorí majú podľa tohto zákona o verejnom obstarávaní, v jeho stálom obmieňaní, uskutočňovať jednotlivé obstarávacie procesy. Zdá sa mi, že čím viac sa zákon o verejnom obstarávaní obmieňa, upravuje, teraz máme teda pripravený nový zákon, namiesto sprecizovania a spresňovania noriem verejných súťaží a využívania verejných prostriedkov dosahujeme skôr opačný efekt.
Kerekréti, Ján, poslanec NR SR (2022-05-11):
Hlasovali sme o všetkých pozmeňujúcich návrhoch. Pán predseda, prosím, podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tomto hlasovať.
Glváč, Martin, podpredseda NR SR (2018-06-20):
Ďakujem. Pán spravodajca? Nie. Prerušujem rokovanie o tomto bode programu. Nasleduje rokovanie o bodoch 50, 51 a 77 schváleného programu, ku ktorým bude zlúčená rozprava . Prvým bodom je prvé čítanie o návrhu poslancov Martina Klusa, Milana Laurenčíka na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Z. z. v znení neskorších predpisov . Návrh ústavného zákona je uverejnený ako tlač 1029. Návrh na jeho pridelenie na prerokovanie výborom je v rozhodnutí č. 1078. Dávam slovo poslancovi Klusovi, aby návrh ústavného zákona uviedol. Pán poslanec Klus. (Reakcie z pléna.) Päťdesiat, 51, 77 a Klus, Laurenčík. (Za rečnícky pult sa postavil poslanec I. Matovič: „Jednotlivo sa uvádzajú?“) Mal by ísť pán poslanec Klus, Laurenčík a potom. Nech sa páči.
Danko, Andrej, podpredseda NR SR (2024-05-14):
Poslanec Bužo.
Šimečka, Michal, podpredseda NR SR (2024-01-09):
Ďakujem pekne. Pani poslankyňa Marcinková.
Glváč, Martin, podpredseda NR SR (2017-03-24):
Pán poslanec Kéry.